Viiratsi 23.mai 2025 nr 14-12/25/21-1

**Väikehange „Viiratsi Perepargi jooksuraja ehitamine“ hanketeade**

Viljandi Vallavalitsus (edaspidi nimetatud Tellija) kutsub ettevõtteid esitama pakkumust Viiratsi Perepargi jooksuraja ehitamiseks.

1. **Hankeobjekt ja Tellija eesmärk**
   1. Hankeobjektiks ja Tellija eesmärgiks on aadressil Tiigi tn 6, Viiratsi alevik, Viljandi vald, Viljandi maakond (katastritunnus 89801:001:0540) asuva Viiratsi Perepargi haljasalale jooksuraja ehitamine, lähtuvalt eelprojektis (töö nr 202450) sätestatud nõuetest ja tööde mahtudest.
2. **Nõuded Pakkujale**
   1. Pakkuja peab olema registreeritud Äriregistris (<https://ariregister.rik.ee>).
   2. Pakkujal ei tohi olla riiklikku maksu- või keskkonnatasu maksuvõlg maksukorralduse seaduse tähenduses või sotsiaalkindlustusmaksete võlg tema asukohariigi õigusaktide kohaselt.
   3. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankrotis või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
3. **Nõuded pakkumusele**
   1. Pakkumus tuleb esitada **Vorm 1 – „Pakkumuse maksumus ja kinnitused“** toodud sisu kohaselt, millel on lisatud Hankija poolt Pakkujalt küsitud andmed.
4. **Töö teostamise aeg**
   1. Töö teostamise tähtaeg koos kasutusloa hankimisega on 29.08.2025, millest ehitustööd peavad olema teostatud hiljemalt 01.08.2025 ja kasutusluba peab olema väljastatud hiljemalt 29.08.2025.
5. **Pakkumuse esitamine ja tähtajad**
   1. Pakkumus tuleb esitada digitaalselt allkirjastatuna e-posti aadressile: [hanked@viljandivald.ee](mailto:hanked@viljandivald.ee);
   2. Pakkumuse esitamise tähtaeg on **05. juuni 2025 kell 10.00;**
   3. Pakkumuse esitamisega kinnitab pakkuja kõigi käesoleva hanke alusdokumentides esitatud tingimuste ülevõtmist. Tingimusliku pakkumuse esitamine ei ole lubatud;
   4. Pakkumus peab kehtima 30 päeva.
6. **Info ja teabevahetus**
   1. Täiendavat informatsiooni ja selgitusi saab kirjalikult esitades küsimuse e-posti aadressile: [evelin.orik@viljandivald.ee](mailto:evelin.orik@viljandivald.ee).
7. **Hankemenetluse kord**
   1. Hankija kontrollib ja hindab pakkumuse ja pakkuja vastavust käesoleva hanketeate punktides 2 ja 3 toodud tingimustele;
   2. Pakkumuste hindamiskriteerium: vähim on parim;
   3. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta;
   4. Vastavalt pakkumuste maksumustele otsustab Hankija, kas teostab mõlemad etapid või ainult esimese etapi.
   5. Hankijal on õigus tagasi lükata kõik pakkumused, kui pakkumuste arv on kaks või väiksem või kui pakkumused ületavad eeldatavat maksumust.
   6. Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni puudumist.
   7. Hankija edastab pakkumiste avamise info Pakkujatele hiljemalt kolme tööpäeva jooksul;
   8. Eduka pakkujaga sõlmitakse töövõtuleping (Lisa 2);
8. **Lisad**

Käesoleva hanketeate juurde on lisatud järgnevad lisad:

Lisa 1 – [Viiratsi Perepargi jooksuraja ehitusprojekt](https://viljandivaldee-my.sharepoint.com/:f:/g/personal/evelin_orik_viljandivald_ee/Eh-iwdcHUf9Bt6n2kVAzTPQBwPnIIqHZHn8ZXeYBytmNUA?e=nsoaLg);

Lisa 2 – Tehniline kirjeldus;

Lisa 3 – Töövõtulepingu projekt;

Vorm 1 – Pakkumuse maksumus ja kinnitused.